## Pravilnik o izmjenama i dopunama Pravilnika o načinu izračuna kapitala, jamstvenog kapitala i adekvatnosti kapitala društava za osiguranje i društava za reosiguranje

### NN 39/2012 (4.4.2012.), Pravilnik o izmjenama i dopunama Pravilnika o načinu izračuna kapitala, jamstvenog kapitala i adekvatnosti kapitala društava za osiguranje i društava za reosiguranje

HRVATSKA AGENCIJA ZA NADZOR FINANCIJSKIH USLUGA

1025

Na temelju odredbe članka 101. stavak 1. točka 1., 2., 3. i 9., članka 103. stavak 1. točka 1., 2. i stavak 3. Zakona o osiguranju (»Narodne novine« broj 151/05, 87/08 i 82/09), Hrvatska agencija za nadzor financijskih usluga na sjednici Upravnog vijeća održanoj 29. ožujka 2012. godine donijela je

PRAVILNIK

O IZMJENAMA I DOPUNAMA PRAVILNIKA O NAČINU IZRAČUNA KAPITALA, JAMSTVENOG KAPITALA I ADEKVATNOSTI KAPITALA DRUŠTAVA ZA OSIGURANJE I DRUŠTAVA ZA REOSIGURANJE

Članak 1.

U Pravilniku o načinu izračuna kapitala, jamstvenog kapitala i adekvatnosti kapitala društava za osiguranje i društava za reosiguranje (»Narodne novine« broj 97/09, 42/10 i 94/11) naslov iznad članka 4. mijenja se i glasi:

»Izračunavanje i rokovi izvješćivanja«

U članku 4. stavak 1. mijenja se i glasi:

»(1) Kapital i jamstveni kapital, društvo za osiguranje, odnosno društvo za reosiguranje izračunava tromjesečno sa stanjem na zadnji dan kalendarskog tromjesečja i godišnje sa stanjem na zadnji dan kalendarske godine.«

U članku 4. stavku 3. brišu se riječi »na obrascu – IK ŽO« te se dodaju riječi »koristeći obrazac – IK ŽO koji je sastavni dio ovog Pravilnika«.

U članku 4. stavku 4. brišu se riječi »na obrascu – IK NO« te se dodaju riječi »koristeći obrazac – IK NO koji je sastavni dio ovog Pravilnika«.

U članku 4. stavak 5. mijenja se i glasi:

»(5) Izvještaje iz stavka 3. i 4. ovog članka, društvo za osiguranje odnosno društvo za reosiguranje dužno je dostaviti Agenciji, u okviru tromjesečnog izvješća, u roku od mjesec dana od dana isteka izvještajnog tromjesečja.«

Članak 4. stavak 6. briše se.

Članak 4. stavci 7. i 8. postaju stavci 6. i 7.

Članak 4. stavak 6. mijenja se i glasi:»(6) Izvještaji o stanju na posljednji dan kalendarske godine dostavljaju se u roku propisanom za dostavu nerevidiranog godišnjeg financijskog izvješća (društvo za osiguranje tri mjeseca nakon isteka kalendarske godine, odnosno društvo za reosiguranje u roku od četiri mjeseca od isteka kalendarske godine), dok se izvještaji na posljednji dan kalendarske godine usklađeni s revidiranim financijskim izvještajima dostavljaju u roku od četiri mjeseca od isteka kalendarske godine.

U članku 4. stavku 7. brišu se riječi »5., 6. i 7.« te se dodaju riječi »5. i 6.«

Članak 2.

Iza članka 4. dodaje se naslov »Način izvješćivanja« i dodaje se članak 4.a koji glasi:

(1) Izvještaje iz članka 4. stavka 3. i 4. te članka 12. stavka 1. i 3. ovog Pravilnika društvo za osiguranje, odnosno društvo za reosiguranje dužno je dostaviti Agenciji u elektroničkom obliku s naprednim elektroničkim potpisomu skladu s tehničkom uputom Agencije.

(2) Smatra se da je društvo za osiguranje, odnosno društvo za reosiguranje dostavilo izvještaje iz stavka 1. ovog članka u trenutku kada je izvještaj prihvaćen na poslužitelju Agencije za primanje izvještaja.

(3) U opravdanim slučajevima nemogućnosti dostave na način propisan stavkom 1. ovog članka, društvo za osiguranje odnosno društvo za reosiguranje dužno je u propisanom roku dostaviti izvještaje iz članka 4. stavka 3. i 4. te članka 12. stavka 1. i 3. ovog Pravilnika u pisanom obliku, neposredno ili poštom u svrhu pravodobnog izvješćivanja. Društvo za osiguranje odnosno društvo za reosiguranje dužno je dostaviti izvještaj na način propisan stavkom 1. ovog članka čim prestanu razlozi nemogućnosti dostave, a najkasnije u roku od osam dana od isteka roka za dostavu izvještaja.

Članak 3.

U članku 12. stavku 1. brišu se riječi »na obrascu PU-3« te se dodaju riječi »koristeći obrazac PU-3 koji je sastavni dio ovog Pravilnika«.

U članku 12. stavku 2. brišu se riječi »i 8«.

U članku 12. stavku 3. brišu se riječi »i 8«.

U članku 12. stavku 4. brišu se riječi »broj 119/09 i 155/09« i dodaju se riječi »broj 119/09, 155/09 i 1/12)«.

Članak 4.

U prilozima koji su sastavni dio Pravilnika riječ »Sastavio:« briše se.

Članak 5.

Ovaj Pravilnik stupa na snagu osmog dana od dana objave u »Narodnim novinama«, a prvi put se primjenjuje na sljedeće izvještaje:

– godišnje izvještaje koje je društvo za osiguranje odnosno društvo za reosiguranje dužno sastaviti sa stanjem na dan 31. 12. 2011. (u sklopu revidiranih godišnjih financijskih, statističkih i nadzornih izvještaja te godišnjeg izvješća),

– tromjesečne izvještaje koje je društvo za osiguranje odnosno društvo za reosiguranje dužno sastaviti sa stanjem na dan 31. 3. 2012.,

– godišnje izvještaje koje je društvo za osiguranje odnosno društvo za reosiguranje dužno sastaviti sa stanjem na dan 31. 12. 2012. (u sklopu nerevidiranih godišnjih financijskih, statističkih i nadzornih izvještaja te godišnjeg izvješća).

Klasa: 011-02/09-04/55

Urbroj: 326-01-12-4

Zagreb, 29. ožujka 2012.

Predsjednik

Upravnog vijeća

Petar-Pierre Matek, v. r.

39 04.04.2012 Pravilnik o izmjenama i dopunama Pravilnika o načinu izračuna kapitala, jamstvenog kapitala i adekvatnosti kapitala društava za osiguranje i društava za reosiguranje

Pravilnik, NN 39/2012-1025